વૃશ્ચિક : કહેવાય છે કે જેની શરૂઆત સારી તેનો અંત પણ સારો. આ સપ્તાહે પણ શરૂઆત સારી છે માટે સારા અંતની પણ અપેક્ષા રાખી શકશો. તા 9 અને 10 દરમિયાન નવા કામ કરવા માટે સારો સમય છે. હિંમતપૂર્વક આપ આગળ વધશો. કાર્યક્ષમતામાં વધારો થશે. મહત્ત્વપૂર્ણ કાર્યની જવાબદારી આપને સોંપવામાં આવશે. જોકે, તેનાથી આર્થિક ફાયદાની તકો પણ બનશે માટે ખાસ ટેન્શન લેવા જેવું નથી. તમે માત્ર કર્મ કરવા પર ધ્યાન આપો. આપની આવડત અને આયોજનકળાથી દરેક વ્યક્તિ પ્રભાવિત થશે. તા 11 અને 12 દરમિયાન માનસિકતામાં અને લાગણીમાં બદલાવ આવશે. આપ પોતાના કાર્યોની પ્રાથમિકતા નક્કી કરશો. આપની ગતિ ખુબ સ્પષ્ટ હશે. આર્થિક આયોજન સારી રીતે કરી શકશો. આર્થિક સ્થિતિમાં ખુબ સારો સુધારો આવશે. તા 13 અને 14 દરમિયાન કોઈના ષડ્યંત્રનો ભોગ બનશો. ભાઈઓથી વિવાદ થઇ શકે છે. કોઈ વ્યક્તિની આપના કાર્યમાં દખલગીરી સહન નહીં થાય તેમજ તેનાથી આપના બનતા કાર્ય અટકશે. ખાવા-પીવાનું ધ્યાન રાખવું. અન્યથા સ્વાસ્થ્યમાં ગરબડ થઇ શકે છે. તા 15 થી કોઈને કોઈ રીતે તકલીફમાંથી બહાર આવશો. દૃઢતાથી આગળ વધવા તૈયાર રહેશો.